b'\n_START_ARTICLE_\n2014. aasta L\xc3\xa4ti parlamendivalimised\n_START_SECTION_\nK\xc3\xbcsitlused\n_START_PARAGRAPH_\nSeptembri keskel tehtud k\xc3\xbcsitlus ennustas senisele valitsuskoalitsiooni juhterakonnale "\xc3\x9chtsus" toetust 15,1%, peamisele opositsioonierakonnale "Koosmeel" aga toetust 19,7%. T\xc3\xb5en\xc3\xa4oliseks peeti siiski senise valitsuskoalitsiooni j\xc3\xa4tkamist, sest selles osalevate erakondade toetus kokku ulatus ligi 35% ja paljude v\xc3\xa4iksemate erakondade v\xc3\xb5imalused parlamenti p\xc3\xa4\xc3\xa4seda olid tagasihoidlikud._NEWLINE_Valimisp\xc3\xa4eval, 4. oktoobril l\xc3\xa4bi viidud l\xc3\xa4vepakuk\xc3\xbcsitluste andmetel p\xc3\xa4\xc3\xa4ses parlamenti kuus erakonda. Valitseva erakonna "\xc3\x9chtsus" poolt h\xc3\xa4\xc3\xa4letas 23,8% valijatest ja suurima opositsioonierakonna "Koosmeel" poolt 21,6% valijatest. Kolmandale kohale tuli Roheliste ja Talurahva Liit, mis sai 19,4% valijate h\xc3\xa4\xc3\xa4led. K\xc3\xbcsitluse j\xc3\xa4rgi p\xc3\xa4\xc3\xa4sesid seimi veel Rahvuslik Liit "K\xc3\xb5ik L\xc3\xa4ti eest!" \xe2\x80\x93 "Isamaale ja Vabadusele/LNNK" (18,5%), L\xc3\xa4ti Regioonide Assotsiatsioon (6%) ja erakond "S\xc3\xbcdamest L\xc3\xa4tile" (5,4%).'